BBL ได้รับยกย่องจาก Timetric เอเชียในฐานะพัฒนาด้านเทคฯ-โมบายแบงก์กิ้ง
นางปรัศนี อุยยามะพันธุ์ ผู้ช่วยผู้จัดการใหญ่ ธนาคารกรุงเทพ จำกัด (มหาชน) หรือ BBL เปิดเผยว่า ธนาคารรู้สึกเป็นเกียรติอย่างยิ่งที่ได้รับการยกย่องจาก Timetric บริษัทชั้นนำด้านผู้ให้บริการข้อมูลออนไลน์ บทวิเคราะห์และคำปรึกษาด้านเศรษฐกิจ อุตสาหกรรม และการตลาดซึ่งมีสำนักงานอยู่ในหลายประเทศทั่วโลก ในฐานะ 'ธนาคารยอดเยี่ยมด้านการพัฒนาเทคโนโลยี - โมบายแบงก์กิ้ง' (Best Technology Implementation - Front End) ในการมอบรางวัล The Customer Experience in Financial Services (CXFS) Asia Awards 2015 ด้วยบริการ 'บัวหลวง เอ็มแบงก์กิ้ง' ได้ผ่านหลักเกณฑ์การพิจารณาด้านกลยุทธ์การพัฒนาบริการที่ชัดเจนเพื่อการเติบโตของธุรกิจ มีการใช้นวัตกรรมอันทันสมัยสำหรับผลิตภัณฑ์และบริการ และมีการให้บริการที่คำนึงถึงลูกค้าเป็นสำคัญ
7 ก.ค. 2558

นางปรัศนี อุยยามะพันธุ์ ผู้ช่วยผู้จัดการใหญ่ ธนาคารกรุงเทพ จำกัด (มหาชน) หรือ BBL เปิดเผยว่า ธนาคารรู้สึกเป็นเกียรติอย่างยิ่งที่ได้รับการยกย่องจาก Timetric บริษัทชั้นนำด้านผู้ให้บริการข้อมูลออนไลน์ บทวิเคราะห์และคำปรึกษาด้านเศรษฐกิจ อุตสาหกรรม และการตลาดซึ่งมีสำนักงานอยู่ในหลายประเทศทั่วโลก ในฐานะ ‘ธนาคารยอดเยี่ยมด้านการพัฒนาเทคโนโลยี – โมบายแบงก์กิ้ง’ (Best Technology Implementation – Front End) ในการมอบรางวัล The Customer Experience in Financial Services (CXFS) Asia Awards 2015 ด้วยบริการ ‘บัวหลวง เอ็มแบงก์กิ้ง’ ได้ผ่านหลักเกณฑ์การพิจารณาด้านกลยุทธ์การพัฒนาบริการที่ชัดเจนเพื่อการเติบโตของธุรกิจ มีการใช้นวัตกรรมอันทันสมัยสำหรับผลิตภัณฑ์และบริการ และมีการให้บริการที่คำนึงถึงลูกค้าเป็นสำคัญ
นับเป็นการตอกย้ำความสำเร็จของบริการ ‘บัวหลวง เอ็มแบงก์กิ้ง’ ธนาคารทางโทรศัพท์มือถือที่ได้รับการพัฒนาขึ้นเพื่อเป็นช่องทางการให้บริการที่มอบความสะดวกสบายและความคล่องตัวแก่ลูกค้าในการทำธุรกรรมทางการเงินผ่านสมาร์ทโฟนและแท็บเล็ต ทั้งการตรวจสอบยอดเงินในบัญชี รายการใช้จ่ายผ่านบัตรเครดิต ชำระค่าสินค้าและบริการ รวมถึงการซื้อและขายกองทุนรวม โดยเน้นความง่ายในการใช้งานและมีเมนูไม่ซับซ้อน ทำให้ลูกค้าทุกกลุ่มสามารถใช้งานได้อย่างง่ายดาย
นอกจากนี้ธนาคารยังให้ความสำคัญในด้านความปลอดภัยในการใช้งาน จึงได้ออกแบบระบบงานให้มีความปลอดภัยตามมาตรฐานสากล ควบคู่กับการให้ข้อมูลและคำแนะนำเบื้องต้นแก่ลูกค้าเกี่ยวกับการใช้บริการอย่างปลอดภัย สำหรับลูกค้าที่สนใจสามารถสมัครใช้บริการ ‘บัวหลวง เอ็มแบงก์กิ้ง’ ได้ง่ายๆ ที่ เครื่องบัวหลวงเอทีเอ็ม และที่สาขาธนาคารกรุงเทพ หรือสอบถามข้อมูลเพิ่มเติมได้ที่บัวหลวงโฟน โทร.1333
ทั้งนี้ การมอบรางวัล The Customer Experience in Financial Services (CXFS) Asia Awards 2015 จัดขึ้นเพื่อยกย่องสถาบันทางการเงินในภูมิภาคเอเชียที่ประสบความสำเร็จสูงสุดในด้านกลยุทธ์การบริหารประสบการณ์ของลูกค้า (Customer Experience) และมีความคิดริเริ่มสร้างสรรค์กลยุทธ์ที่ให้ประสิทธิผลอย่างยั่งยืน โดยได้จัดพิธีมอบรางวัลขึ้นเมื่อวันที่ 25 มิถุนายน 2558 ณ โรงแรมแกรนด์ ค็อปธอร์น วอเตอร์ฟร้อนท์ ประเทศสิงคโปร์